
A DAREH Önkormányzati Társulás által működtetendő üzemeltetési szervezet üzleti modellje

(összefoglaló tanulmány)

1. Tanulmány célja
A Dareh Társulás 2012 decemberében az uniós KEOP pályázaton támogatást nyert a regionális hulladékgazdálkodási rendszerének kialakításához.

Ezen komplex rendszer hatékony üzemeltetése új kihívásokat jelent a társaság számára, ezért ezen tanulmány célja, hogy bemutassa a lehetséges alternatívákat, tegyen javaslatot a megvalósítás modelljére, és készítse el -a megalapozott döntés elősegítése érdekében- a működéshez kapcsolódó üzleti terveket.

A tanulmány kidolgozása során figyelembe kell venni, a jogszabályi környezet változásait, és az elfogadott projekt RMT-jét is.

2.  A Vagyonkezelő Kft

A Dareh üzemeltetési koncepciójában központi helyet foglal el a Vagyonkezelő Kft.
Mivel a Dareh, mint társulás a pályázati pénzekből létrehozott vagyont csak igen kedvezőtlen körülmények között (pl. AFA visszaigénylési jog nélkül) üzemeltethetné a vagyont, célszerű és ajánlott egy vagyonkezelő társaságot létrehozni, melynek 100% tulajdonosa a Dareh. 

Javasolt a Kft. tulajdonforma, ahol is a Felügyelő Bizottság gyakorolná a kontrollt és hagyná jóvá a fontosabb döntéseket. A Felügyelő Bizottság tagjai lehetnek pl. a Dareh Elnökségének tagjai.  

A társaság kapná meg a létrejött vagyonelemeket a tulajdonos Dareh-től.
A társaság a vagyonelemeket bérbe adja a megfelelő üzemeltetőknek bérleti díjért.   Kizárólag ezt a tevékenységet javasolt csak végeznie, mert csak ezáltal biztosítható, hogy a vagyon ne veszhessen el abban az esetben sem,  ha a hulladékgazdálkodási tevékenység a jogszabályi környezet változásai miatt veszteségessé válik is.

A bérleti díjból fedezi a saját működési költségeit, és a fennmaradó összegből hulladékgazdálkodással  összefüggő projekteket finanszírozhat.

 Mint később látni fogjuk a üzleti tervek alapján az eszközbérleti díjból komoly támogatási igény jelentkezik a gyűjtés szállítás területén. Ez az összeg a mai információk alapján eléri az évi 600 millió forintot!
3.  Gyűjtés szállítás üzemeltetése

3.1. Saját központi szolgáltató (egy-szolgáltatós modell)
Ebben az esetben Dareh Saját közszolgáltatót hoz létre, és  ez a társaság önállóan végezné a következő tevékenységeket:

Kommunális hulladék gyűjtése- szállítása

Az egyes területeken telephelyek kialakítása szükséges(összhangban a jelenlegi szolgáltatókkal)

Számlázás és behajtás 

A társaság szerződik az önkormányzatokkal, és a lakossággal. A társaság állítja ki a számlákat és szedi be a hulladékkezelés díját .

A tevékenységhez szükséges eszközök üzemeltetése és karbantartása

A Dareh-től használatba kapott eszközökért bérleti díjat fizet a Dareh Vagyonkezelőnek.

Társaság ellenőrzése (FB, Igazgatóság, ügyvezetés) a Dareh ill . annak elnöksége által történne.

A várható bérelti díj: xxxxx
Előnyök: 

Az egységes árpolitika alkalmazása egyszerű

A Dareh területén egységes ügyfélszolgálat és megjelenés 

A kisebb rendszer szintű igazgatási költségszint miatt hatékonyabb, mint a több-szolgáltatós modell 

A nagyobb méret hatékonyabb munkaszervezést tesz lehetővé, csökkentve a szükséges tartalékok (gépek, emberek) szintjét

Olcsóbb üzemeltetési költségszint.

A tulajdonos Dareh a Vagyonkezelő pénzügyi tartalékai segítségével (a 2.évtől) könnyen tud finanszírozási segítséget adni a nem fizető lakossági hátralékok kezeléséhez.

 A Dareh és az önkormányzatok számára átláthatóbb működés
Hosszútávon hatékonyabb működés
A jelenlegi saját tulajdonú szolgáltatóval rendelkező önkormányzatok finanszírozási kötelezettsége (veszteségpótlás) megszűnik különös tekintettel a hatósági ár és a lerakási illeték bevezetésével összefüggő kockázatokra.

Az új cégre nem vonatkozik az árstop, a tényleges önköltségét elismertetheti az árban.

Hátrányok:

A jelenlegi helyi szolgáltatók (és tulajdonosaik) ellenérdekeltek lehetnek
A szükséges engedélyeket a társaságnak be kell szereznie, ami pénz és időigényes

A szükséges szakembereket meg kell keresni és fel kell venni

Rövidtávon a működés gyerekbetegségi jelentkezhetnek
Sokrétű és bonyolult egyeztető tárgyalásokat igényel a jelenlegi szolgáltatókkal
Csak lépcsőzetesen vezethető be, a lejáró szerződések figyelembevételével.

A társaság ellenőrzési rendszerét (FB, Igazgatóság, Ügyvezetés) ki kell alakítani
Értékelés:
A középtávon hatékonyabb (olcsóbb) működés és finanszírozási biztonság áll szembe az új társaság felállításával járó nehézségekkel és helyi érdekellentétekkel, amik kezelése sok időt igényelne, ami várhatóan nem áll rendelkezésre. Az időszükségletet csökkentheti már meglévő és engedéllyel rendelkező szolgáltatókban történő üzletrész kivásárlás. (pl. Békés Manifeszt kft.)
3.2. Több szolgáltatós modell központi szolgáltató nélkül
Ebben az esetben a központi szolgáltatóra nincs szükség. 
A tényleges gyűjtést- szállítást alvállalkozók végeznék, akik a jelenlegi szolgáltatók lehetnének.

A szolgáltatók a Dareh által beszerzendő eszközöket (gyűjtő kocsik, kukák. stb.) használatba kapják és értük bérleti díjat fizetnek a Vagyonkezelőnek.

A 100 % –os  önkormányzati tulajdonú társaságok számára az eszközátadás egyszerűen megoldható, a vegyes ill. magántulajdonú szolgáltatók esetében közbeszerzési eljárást kell lefolytatni az EU előírásai alapján.

A várható bérelti díj: xxxxx
Előnyök:
Azonnal működőképes, nem kell engedélyeket beszerezni.

A jelenlegi szolgáltatói status quo nem változik.

A helyi sajátosságok a szolgáltatások minőségére és áraira könnyebben kezelhetők
A lakossági nemfizetésből adódó pénzügyi kockázatok nem a Dareh-t hanem a helyi szolgáltatókat (és tulajdonosaikat) érintik

Hátrányok:
Az EU által megkívánt egységes díjpolitika alkalmazásának ellenőrzése bonyolult.

Középtávon költségesebb az üzemeltetése (minden szolgáltatónak külön adminisztrációt kell fenntartania)

A gépek és eszközök szintje is magasabb lesz, mert mindenkinek magának kell gondoskodnia a kieső eszközök pótlásáról.

A jelenlegi szolgáltatóknak maguknak kell megfelelniük a HGT által a közszolgáltatókkal szemben támasztott követelményeknek.
Értékelés:
Rövid távon a legegyszerűbb és leggyorsabban megvalósítható modell. Problémát jelenthet a magántulajdonú szolgáltatóval rendelkező önkormányzatok esetében a HGT-nek való megfelelés.
Bonyolult a várható szolgáltatói veszteségek kezelése, amely az önkormányzatok feladata maradna ebben az esetben. 

3.3. Vegyes modell

Ebben az esetben a  Dareh-nak van egy saját szolgáltatója, de ez csak a számlázást és a ügyfélszolgálatot végzi saját maga, illetve ahol igény van rá ott a szolgáltatást is maga végzi.
 A gyűjtés szállítási tevékenységet a jelenlegi szolgáltatók, mint alvállalkozók végzik, a központi szolgáltatótól használatba kapott eszközökön.

A társaság szerződik az önkormányzatokkal, és a lakossággal. A társaság állítja ki a számlákat és szedi be a hulladékkezelés díját.

A központi szolgáltató kielégíti a közszolgáltatóval szembeni HGT-s elvárásokat.
A Központi szolgáltató fizet az eszközök (kukák, gyűjtőjárművek) használatáért a vagyonkezelőnek. 

A szolgáltató –ha lehetséges- nem új társaság lehetne, hanem egy meglévő társaságban vásárolna többséget a Dareh. Ez a központi szolgáltató modell legnagyobb hátrányát (az engedélyezés időigényét és így a szolgáltatás megkezdésének időpontját rövidítheti le)
A gépek eszközök tartalékait a központi szolgáltató biztosíthatja, így a rendszer szintű tartalékok szintje lényegesen csökkenthető.

A várható bérelti díj: xxxxx
Előnyök:
Azonnal működőképes, nem kell engedélyeket beszerezni.

A jelenlegi szolgáltatói status quo nem változik.

Az önkormányzatok közbeszerzés nélkül megbízhatják a szolgáltatót 4 évre (??)
A helyi sajátosságok a szolgáltatások minőségére és áraira könnyebben kezelhetők

Az egységes árpolitika alkalmazása egyszerű

A Dareh területén egységes ügyfélszolgálat és megjelenés 

A kisebb rendszer szintű igazgatási költségszint miatt hatékonyabb, 

A nagyobb méret hatékonyabb munkaszervezést tesz lehetővé, csökkentve a szükséges tartalékok (gépek, emberek) szintjét

Olcsóbb üzemeltetési költségszint.

A tulajdonos Dareh a Vagyonkezelő pénzügyi tartalékai segítségével (a 2.évtől) könnyen tud finanszírozási segítséget adni a nem fizető lakossági hátralékok kezeléséhez.

 A Dareh és az önkormányzatok számára átláthatóbb működés

Hosszútávon hatékonyabb működés

A jelenlegi saját tulajdonú szolgáltatóval rendelkező önkormányzatok finanszírozási kötelezettsége (veszteségpótlás) megszűnik különös tekintettel a hatósági ár és a lerakási illeték bevezetésével összefüggő kockázatokra.
Hátrányok:
Sokrétű és bonyolult egyeztető tárgyalásokat igényel a jelenlegi szolgáltatókkal

Csak lépcsőzetesen vezethető be, a lejáró szerződések figyelembevételével.

A társaság ellenőrzési rendszerét (FB, Igazgatóság, Ügyvezetés, szavazati jogok) ki kell alakítani

Értékelés:
Gyors indulást és hatékony üzemeltetést eredményez. Bár kialakítása intenzív együttműködést igényel a Dareh önkormányzati részéről. 

Jelenleg a Békés Manifeszt kft. az egyik szóba jöhető alternatíva, amelyik jelenleg is 95% feletti önkormányzati tulajdonban van és rendelkezik minden szükséges engedéllyel.
Célszerű az 2013-as induláshoz –amennyiben saját szolgáltatásra is igény jelentkezne- hulladékgyűjtő járművek bérlése szükséges ami 400-500 000 Ft/hó költséggel megoldható. A bérlés addig az időpontig történne ameddig a pályázati pénzekből a szükséges gépjármű park beszerzésre kerül.

Célszerű a társaságot 100%-ban önkormányzati tulajdonúvá alakítani, hogy az önkormányzatok a szolgáltatást delegálhassák a központi szolgáltatónak. 

Információink szerint erre meg van a hajlandóság a jelenlegi kisebbségi, nem önkormányzati tulajdonosok részéről.

Szakmailag - figyelembe véve az alternatívák előnyeit és hátrányait- ezt a modellt javasoljuk bevezetni!

4. Válogatómű üzemeltetése

4.1. Saját válogatómű üzemeltető társaság

Ebben az esetben egy saját (Dareh) tulajdonú társaság üzemeltetné a válogató művet.

Az üzemeltetető a berendezések használatáért díjat fizet a Vagyonkezelőnek.

Előnyök:
Az üzemeltetés nyeresége az önkormányzatoknál marad

A tulajdonosi kontroll egyszerűen megoldható

Nem szükséges közbeszerzés a szolgáltatás indításához 

Hátrányok:
Hiányzik a know-how a válogatómű üzemeltetéséhez. (itt ellentétben a közszolgáltatással a piacról nem vehetők meg a szükséges szakemberek, mert a régióban sincs ilyen szakember)

Nagyon magas üzemeltetési kockázat.

A bérleti díj tényleges megfizetése kockázatos, hiszen az esetlegesen nem optimális üzemeltetés csökkenti a tevékenység nyereségét.

Nem lehetséges a használati díj előre történő bekérése a szükséges Dareh beruházások elvégzése érdekében. 

Értékelés:
A szakmai kompetenciák hiánya miatt a várható nagyobb nyereség ellenére rövid és középtávon nem javasolt. Az üzemeltetési kockázatok szintje túl magas.
4.2. A válogató üzemeltetése 3. fél által

A válogató üzemeltetését a közbeszerzésen kiválasztott szakmai üzemeltető végzi. Javasolt törvényben engedélyezett maximum 10 éves időtartam.
Az üzemeltető az eszközök használatáért bérleti díjat fizet.

Szükség esetén előírható koncessziós díj megfizetése, ami lehetővé teszi a jelenleg forráshiány miatt esetlegesen elmaradó betervezett fejlesztések megvalósítását.

A tevékenység saját üzemeltetésben történő működtetésének opciója nyitva marad a jövőre nézve (a közbeszerzés lejárta után), és addigra kiépíthető szükséges tudás.

A várható bérleti díj:   xxxxxxx       

Várható koncessziós  díjbevétel. xxxxx
Előnyök:
A szakmai üzemeltető garanciát jelent a tervezett bérleti díjak tényleges megfizetésére.

A koncessziós díj lehetővé teszi a jelenleg forráshiány miatt esetlegesen elmaradó betervezett fejlesztések megvalósítását.

Kiépíthető a régióban a szükséges know-how.

Hátrányok:
Alacsonyabb tervezett bevétel (a tényleges bevételre ez már nem biztos hogy igaz, különösen az első években)
Bonyolult szerződéses viszony kialakítása szükséges későbbi elszámolási viták redukálása miatt.
Értékelés:
Jelenleg ez az egyetlen ésszerű és működőképes lehetőség. Különösen amennyiben szükség lesz további források bevonására a tervezett beruházások (kukás autók, komposztálók) megvalósításhoz.

5.  A kiválasztott modell üzleti terve

Az előzőek alapján a központi szolgáltatós modellt és a helyi alvállalkozók bevonását tartalmazó modellre készítjük el az üzleti tervet.

Mivel a parlament már elfogadta rezsicsökkentés hulladékszállításra vonatkozó részét így ennek a hatását is figyelembe kell vennünk.

A legfontosabb kérdés, hogy ilyen árak mellett működőképes marad-e a Dareh koncepciója, illetve mekkora eszközbérleti díjat képes a rendszer ilyen feltételek között elviselni.

Meg kell vizsgálnunk, hogy a rezsicsökkentés hatását mivel lehet kompenzálni, és a lehetséges kompenzálások után,  mekkora  finanszírozási igény jelentkezik a rendszer üzembe helyezéséig.

A modellben alapvetően az RMT adataival számoltunk.

Az RMT 30/A táblázata alapján  a következő anyagmennyiségekkel számoltunk: 114 400 t/év vegyesen gyűjtött kommunális és 5450 t/év szelektíven gyűjtött papír és műanyag hulladék.

A válogató hatékonyságának feltételezett mutatóit az RMT 4.4.1.7 fejezetében lévő táblázatból származnak. 
Az eszközöket nem szerepeltettük a mérlegtervben, mert egy részüket bérbe kapják a szervezetek a DAREH Vagyonkezelő Kft-től másrészük pedig mivel az egyéb eszközök értékével a saját tőke értéke együtt mozogna, így számításaink szempontjából nem relevánsak, ezért egyszerűsítésképpen nem számolunk velük.

Szintén nem számoltunk az esetleges bankbetétre kamatot, ami 2015-től egy kis tartalékot jelent a rendszerben.

Az üzleti tervet 2014 és 2015-re negyedéves bontásban készítettük el, mert így az esetleges válogató üzemeltetés elindulásának hatását pontosabban tudjuk nyomon követni. A 2016-2018 évek között már éves értékek szerepelnek.

A jobb átláthatóság miatt elkészítettük a Központi Szolgáltató és a válogatómű üzleti terveit is. Ezeknek indoka, hogy külön társaságok lesznek így külön mérlegük és eredmény-kimutatásuk lesz.
A következtetések levonását elősegítendő egy „konszolidált” üzleti tervet is amelyek a két társaság összevont üzleti tervét takarja.
Az üzleti terv a következő konkrét feltételezéseken alapszik:

Az ellátott ingatlanok száma 134 531. (forrás: RMT)
A kalkulált lakossági díj (figyelembe véve a rezsicsökkentés hatását) 290 Ft/ürítés + AFA (Forrás Tappe kft) 

Hulladékmennyiség:  119 850 t/év

A közületi ügyfelektől származó árbevétel a lakossági árbevétel 10 % teszi ki.
A válogató áramköltsége 175 MFt/év, ami, mintegy  6 millió kWh-s fogyasztásnak és a 29 Ft-os tervezett díjnak szorzata (forrás RMT).
Mivel a lakossági fizetési hajlandóság folyamatosan csökken, a modellben 20 % nem fizető ingatlannal számoltunk.

A válogatómű 2015. januárban kezdi meg az üzemszerű működését.

A jelenlegi szolgáltatók az RMT-ben szereplő 8500 Ft/ingatlan díjért gyűjtik be a hulladékot és végzik el a számlázást. Meg kell jegyezni, hogy a tervezett modell szerint a számlázást a központi szolgáltató végezné, de mivel ennek a költsége nem ismert jelenleg így ezt az alvállalkozók költségei között mutatjuk ki. A gyakorlatban mikor ez a funkció átkerül a központi szolgáltatóhoz ennek a költségével csökken az alvállalkozói díj is. Ezért a tervekben szereplő értékekre gyakorolt hatásuk eredője nulla, így a modell ezen feltételezéssel jól használható.

A vevőknél  és a szállítóknál  is 30 napos fizetési határidővel számoltunk.

5.1 Árbevételi terv

Az DAREH szintű árbevétel 4 főbb területről adódik.
Lakossági hulladékszolgáltatási díj

A válogató hasznos anyag értékesítése

A közületi díjbevétel.

OHÜ támogatás

A lakossági bevétel az ingatlanok száma szorozva a 290 Ft-os ürítési díjjal szorozva 52-vel (a heti ürítési gyakoriság miatt ) képlet szerint számítódik, amit korrigálunk a fizetési hajlandóság 80% értékével.
A hasznos anyag értékesítésénél az RMT-vel összhangban nem számoltunk a égethető anyag értékesítésével, valamint nem számoltunk a szerves anyag értékesítésével sem. A takaróanyagot a lerakó a tervek szerint ingyen veszi át. Ezen anyagokra így nem számoltunk bevételt. 

A piaci árak ingadozásai és a hulladék összetétel bizonytalanságai miatt a várható bevételt 30%-val biztonságképpen csökkentettük.

A közületi díjbevétel tervezésekor a lakossági díjbevétel 10%-val számoltunk és itt a fizetési fegyelmet 100%-nak vettük.
Az OHÜ által a haszonanyagok kezeléséért fizetendő támogatás, melynek értéke jelenleg hulladéktípusoktól függ, de átlagosan 35 Ft/kg az átlagos hazai hulladék összetétel  és az abból kinyerhető haszonanyag mennyiséget figyelembe véve.

Mi 10 Ft/kg-os értékkel számolunk, mert a 35 Ft/k érték a drágább üzemeltetési/gyűjtési költség miatt csak az érték gyűjtésből hasznosított anyagokra vonatkozik. A vegyes gyűjtésnél ez az érték alacsonyabb lesz.

5.2 Költségterv
A költségek között a szokásos költségeken(telefon, üzemanyag, irodabérlet, stb.) túl szerepeltettük a 

34. soron az átrakók és a válogató közötti szállítási költségeket évi 118 millió forint értékben a 36. soron a válogató karbantartási költségeit évi 200 millió forint értékben , az RMT-vel összhangban.

A 35. soron szerepel a Dareh Vagyonkezelőnek fizetendő eszközbérleti díj. Ennek tervezett értéke jelenleg 400 millió forint. 

Fontos megjegyezni, hogy a költségeket elfogadható szinten tudjuk tartani abból a feltételezésből indultunk ki, hogy a válogatómű nem fizet helyi iparűzési adót. Ezt Békéscsabának még el kell fogadnia.
A lerakási illeték számításánál a jelenlegi hatályos szabályozást vettük figyelembe.

2015-től az RMT-ben szereplő 120 millió forintos válogatói bérköltség többlettel számoltunk. 
Az igénybe szolgáltatások soron szerepel a válogató 175 MFt/év villamos energia igénye.

Válogató:

5.3 Eredményterv
Az eredményterv megmutatja, hogy a rezsicsökkentés és a lerakói illeték bevezetése 2014-ben masszív veszteséget fog okozni a gyűjtés-szállítás tevékenységnél. Ez a veszteség vagy a Dareh központi szolgáltatójánál, vagy az önkormányzati tulajdonban levő alvállalkozóknál fog jelentkezni. 

A veszteség mértéke 2014-ben  eléri a 820 millió forintot. Ez a hiány tényleges cash flow-ban eléri a 890-900 millió forintot, mivel a bevételek egy része később vagy egyáltalán nem érkezik be. (az esetleges kamatoktól jelenleg eltekintettünk, nem tudva milyen konstrukcióban, kitől milyen feltételekkel történik a finanszírozás) 

Látható a válogató üzleti tervében, hogy a válogató megjelenése a veszteséget eredménybe fordítja 2015-ben. Ennek oka, hogy csökken a lerakott mennyiség és megjelenik az  OHÜ támogatás a haszonanyag értékesítés miatt. 

Ettől az évtől már számolunk azzal is, hogy évente 400 millió forint eszközbérleti díj is megfizetésre kerül a válogatómű részéről. Ez az összeg pontosan csak az üzemeltetőt kiválasztó közbeszerzés után állapítható meg pontosan. Mi a válogatómű üzemeltető nyereségét 100 millió forint körüli pozitív cash flow-val számoltunk, ami a várható kockázatok figyelembe vételével inkább alacsonynak mondható. 

2016-tól a központi szolgáltatónál évi 90 milliós veszteség keletkezik, alapvetően az ez évben bekövetkező lerakási illeték emelés következménye.

5.4 Mérlegterv

A mérlegterv az pénzeszköz soron megmutatja, hogy mekkora finanszírozási igény mutatkozik az üzemszerű működéshez. Ez 890-900 millió forint 2014-ben.

6. Az üzleti terv értékelése

6.1. Az üzleti terv alapján a következő megállapítások tehetők:

1. A 2014-es év külön intézkedés nélkül önmagában a jelenlegi ismert feltételek szerint nem működőképes, 890-900 millió forint finanszírozási hiány jelentkezik. 

2. A rendszerben nagyon magas a bizonytalanság. (lesz-e még rezsicsökkentés 2. forduló, a haszonanyagok értékesíthetősége és piaci árai, lakossági fizetési hajlandóság)

3. 2015-től a válogatómű belépésétől a rendszer önfinanszírozó.

4. 2015-tól a rendszer képes évi 400 millió forint eszközbérleti díjat fizetni a Dareh vagyonkezelő társaságának!

5. Ez az összeg emelhető, ha a nem fizető lakosokon a díjhátralék behajtásra kerül! Ez a 400 millió forintot is elérheti!
6. A válogató üzemeltetésével elérhető nyereség igen alacsony, kérdéses hogy a meglévő kockázatok mellett lesz-e jelentkező a válogató üzemeltetésére.
7. Az OHÜ támogatása nélkül a rendszer nem önfenntartó.
6.2 A finanszírozási hiány kezelésének lehetőségei:
a.) Az hulladékgyűjtési alvállalkozók díjának csökkentése 8500 Ft/ingatlanról 10%-val 7650 Ft/ingatlanra. 

Ennek lehetőségét a jelenleg szolgáltatóval bíró önkormányzatoknak kell megvizsgálniuk. Valószínűleg ez nem kigazdálkodható! Meg kell vizsgálni, hogy a szolgáltatók mekkora megtakarítást tudnak kigazdálkodni. 
b.) A lakossági díjhátralékok csökkentése 90%-ra a hatékony behajtás által.

A nem fizető lakosság arányának csökkentése 20%-ról 10%-ra az hiány 40% csökkentését eredményezi. Kérdés mit vállalnak fel az önkormányzatok a választási évben.
c.) Önkormányzati befizetések a Dareh-ba vagy a szolgáltató alvállalkozásokba.

Ez figyelembe véve az önkormányzatok helyzetét igen kérdéses. Talán a szolgáltatóval rendelkező önkormányzatok tudnak egy részfinanszírozást teljesíteni.
d.) Válogatói üzemeltetői koncessziós díj beszedése

Ez egy lehetséges megoldás, de jelenlegi feltételek szerinti üzemeltetés a kockázatok miatt kérdés mekkora koncessziós díjat képes kitermelni.(A várható koncessziós díj értéke a feltételektől függően 400 – 1000 millió Ft között valószínűsíthető.)  Javasolt az előző alternatívák után megvizsgálni a szükséges tőkeigényt és akkor dönteni. Megfelelő feltételek esetén ez egy megvalósítható alternatíva.
e.) Hitel felvétele 

A többi alternatíva eredményének a függvényében mindenképpen megvizsgálandó. Amennyiben a válogató közbeszerzése lezárult és valószínűsíthető a válogató elkészülte és így a középtávú megtérülés, varható a bankok pozitív hozzáállása. 
A hitel felvétele mellett szól, hogy amennyiben az állom megtérítené utólag a lerakási illeték és a rezsicsökkenés hatását, így a hitel azonnal visszafizethetővé válik és az eszközbérleti díjak, egyéb (kukásautók, komposztálók stb.) fejlesztésére fordítható.

f.) Az OHÜ támogatás emelésének kilobbizása.

g.) A lerakási mennyiség csökkentése.

Amennyiben a válogatómű által előállított RDF szerű tüzelőanyagot és az előállított sikerül hasznosítani akkor a lerakási illeték drasztikus mértékben csökken. Mértéke elérheti az évi 300-400 millió forintot is. 

Ehhez szükséges a megfelelő technológiával rendelkező (lásd. energetikai tanulmány) befektetők felkutatása ide csábítása, beruházások támogatása. 

